Meer bekend oor wenner van PowerBall-boerpot | Maroela Media
Die wenner van die PowerBall-boerpot sê hy is steeds in skok en ongeloof oor sy multimiljoenrandse meevaller wat sy wêreld op sy kop gekeer het.
Die wenner het Dinsdag Ithuba Holdings, wat die Lotto bedryf, se kantoor besoek nadat hy Maandag telefonies met hulle kontak gemaak het. Hy het byna die hele dag by hul kantoor deurgebring sodat sy wenkaartjie geverifieer kon word en daar finansiële advies en berading aan hom verskaf kon word.
Die wenner is 'n 34-jarige man van Ekurhuleni. Hy werk as ingenieur vir 'n groot maatskappy in Secunda, Mpumalanga. Hy is getroud met sy 30-jarige skoolliefde en hulle is al 16 jaar in 'n verhouding. Hulle wil graag drie kinders hê.
Die man het R20 spandeer op sy wenkaartjie wat hy by die Evander Diensstasie gekoop het. Hy het dieselfde nommers gespeel as die Dinsdag voor Vrydag se boerpot.
"Partykeer het jy 'n gevoel oor die nommers wat jy speel. Ek het daai gevoel gehad."
Volgens die man is hy van voorneme om van sy wengeld te belê en wil hy ook familielede help om hulself bo hul omstandighede te laat uitstyg deur 'n inkomste uit hul eie inisiatiewe te genereer.
"My lewe gaan beslis verander, maar nie op 'n negatiewe manier dat ek net al die geld gaan spandeer nie. Ek sien altyd geleenthede raak, maar het nooit die geld gehad nie. So nou gaan ek weer na die geleenthede kyk en my opsies opweeg en kyk waar ek kan belê."
Die man het gesê hy het voor Vrydag nog nooit 'n noemenswaardige bedrag in die Lotto gewen nie. "Ek het gelag toe ek die kommentare op sosiale media gesien het dat hulle na die wenner soek. Ek het veral gelag toe ek gesien het een gebruiker op sosiale media sê indien die wenner nie sy of haar geld gaan opeis nie, gaan dit na Luthuli-huis [die ANC se hoofkantoor]."
Volgens die wenner gaan hy volgende vir sy ma vertel hy het die boerpot gewen. "Ek gaan haar net mooi vra om die inligting vir haarself te hou," het hy geskerts.
Temiste is hy in 'n baie lang vaste verhouding. Mens sal altyd wonder of daai persoon daar is vir die geld of vir liefde maar gelukkig het hy nie die probleem nie. Baie geluk en ek is skoon jaloers. Sou baie kon doen met daai geld. Hulle se geld koop nie geluk nie, maar sal beslis bietjie smile as ek my hilux en jag bakkie gaan koop.
Hy is getroud met sy 30 jarige skoolliefde, maar hulle is 16 jaar in 'n verhouding. Is hulle getroud of in 'n verhouding?
Hoe dink hulle om soveel inligting oor die wenner bekend te maak? Mense of kollegas met 'n halwe brein sal kan uitwerk wie die persoon is. Hy moet hom maar regmaak vir BAIE lang verlore "familie en vriende" wat hom gaan teister!
More, oormore het jy sommer meer familie en vriende
Veelsgeluk aan jul geluk,geniet elke oomblik van dit,lees in dit wat jy se,jy oop kop en sterkte vorentoe,mense oplettend jy jou oe uitvee jy familie orals??